

**Előterjesztés**

**a hulladékgazdálkodásról szóló önkormányzati rendelet módosítására**

Tisztelt Képviselő-testület!

A hulladékról szóló többször módosított 2012. évi CLXXXV. törvény (továbbiakban: Htv.) 33. § (1) bekezdése szerint a települési önkormányzat a hulladékgazdálkodási közszolgáltatás ellátását a közszolgáltatóval kötött hulladékgazdálkodási közszolgáltatási szerződés útján biztosítja.

A Htv. 35. §-a határozza meg a hulladékgazdálkodásra vonatkozó rendelet szabályozási tárgyköreit:

*„35. §*[*\**](https://uj.jogtar.hu/#lbj94id1434458075890e62e)*(1) A települési önkormányzat képviselő-testülete önkormányzati rendeletben állapítja meg:*

*a) a hulladékgazdálkodási közszolgáltatás tartalmát, a közszolgáltatási terület határait;*

*b) a közszolgáltató tagjai, illetve az alvállalkozó által végzett hulladékgazdálkodási tevékenységet, továbbá a tagoknak, illetve az alvállalkozónak a közszolgáltatás egészéhez viszonyított arányát, ha a közszolgáltatást a közszolgáltató több tagja, illetve alvállalkozó végzi;*

*c) a hulladékgazdálkodási közszolgáltatás ellátásának rendjét és módját, a közszolgáltató és az ingatlanhasználó ezzel összefüggő jogait és kötelezettségeit, valamint a hulladékgazdálkodási közszolgáltatási szerződés egyes tartalmi elemeit;*

*d) a hulladékgazdálkodási közszolgáltatás igénybevételének miniszteri rendeletben nem szabályozott módját és feltételeit;*

*e) az ingatlanhasználót terhelő, miniszteri rendeletben nem szabályozott díjfizetési kötelezettséget, megfizetésének rendjét, az esetleges kedvezmények, továbbá az ingatlanhasználó részéről történő szüneteltetés eseteit;*

*f) az üdülőingatlanokra vonatkozó sajátos szabályokat;*

*g) a hulladékgazdálkodási közszolgáltatással összefüggő személyes adatok (a természetes személyazonosító adatok, valamint a lakcím) kezelésére vonatkozó rendelkezéseket.*

*(2) A települési önkormányzat gondoskodik az elkülönített hulladékgyűjtési rendszer helyi feltételeinek megszervezéséről.”*

8882 Eszteregnye, Kossuth u. 3.
E-mail: polgarmester@eszteregnye.hu

Eszteregnye Község Önkormányzata Képviselő-testülete a hulladékgazdálkodásról szóló 3/2016. (VI. 28.) önkormányzati rendeletével szabályozza a fenti tárgykört.

2017-ben módosításra került a rendelet a zöldhulladék elszállítására vonatkozóan, azonban a zöldhulladék elszállítására vonatkozó rendelkezéseket módosítani szükséges a rendelet-tervezet szerint.

A 2020. évtől bevezetendő, a vegyes hulladék gyűjtése során használatos edényazonosító matrica használatához kiegészítéseket szükséges a helyi hulladékgazdálkodási rendeletben meghatározni.

Szükséges továbbá módosítani, kiegészíteni

* a szüneteltetést tartalmazó rendelkezést,
* az ingatlanhasználó kötelezettségeit,
* az edény kihelyezésének idejét,
* az ürítés megtagadásának eseteit,
* a hulladékok gyűjtésénél a reggel 6 órát 5 órára módosítani.

*Utóbbi módosításnál a szolgáltató érdeklődésünkre előadta, hogy továbbra is reggel 7 órakor indulnak a hulladékgyűjtő autók a telephelyről.*

Fentiekre tekintettel kérem a Tisztelt Képviselőket a rendelet-tervezet áttanulmányozására, elfogadására.

Eszteregnye, 2019. november

*Tisztelettel:*

 **Kele Lajos Attila**

 **polgármester**

**Előzetes hatásvizsgálat**

*a jogalkotásról szóló 2010. évi CXXX. törvény 17.§ (1) bekezdése alapján*

**A rendelet-tervezet címe:** Eszteregnye Község Önkormányzata Képviselő-testületének …./2019. (………...) önkormányzati rendelete a hulladékgazdálkodásról szóló 3/2016. (VI. 28.) önkormányzati rendeletének módosításáról.

**I. társadalmi hatásai:** A rendelet-tervezet elfogadását a zöldhulladék elszállításának módosítása, és a vegyes hulladék gyűjtése során használatos edényazonosító matrica használata, illetve kisebb pontosítások indokolják.

**II. gazdasági hatásai:** -

**III. költségvetési hatásai:** -

**IV**. **egészségügyi hatások: -**

**V. környezeti következményei: -**

**VI. adminisztratív terheket befolyásoló hatásai**:

**VII.** **megalkotásának szükségessége:** Megalkotása kötelező, a magasabb szintű jogszabályokkal való összhang biztosítása érdekében.

**VIII. a jogalkotás elmaradásának várható következményei:** Törvényességi észrevétel.

**IX. alkalmazásához szükséges személyi, szervezeti, tárgyi és pénzügyi feltételek:** Biztosítottak.

Eszteregnye, 2019. november

**Eszteregnye Község Önkormányzata Képviselő-testületének**

**…./2019. (………...) önkormányzati rendelete**

**a hulladékgazdálkodásról szóló**

**a 3/2016. (VI. 28.) önkormányzati rendeletének módosításáról**

**T e r v e z e t**

Eszteregnye Község Önkormányzata Képviselő-testületének az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 19. pontjában meghatározott feladatkörében eljárva, a hulladékról szóló 2012. évi CLXXXV. törvény 35. §-ában és a 88. § (4) bekezdésében kapott felhatalmazás alapján a hulladékgazdálkodásról szóló 3/2016. (VI. 28.) önkormányzati rendeletét (a továbbiakban: Rendelet) a következők szerint módosítja:

**1. §**

A Rendelet 6. § (4) bekezdése helyébe a következő rendelkezés lép:

„(4) Az ingatlanhasználó a hulladékot az erre a célra rendszeresített a Közszolgáltató által biztosított edényazonosító matricával ellátott gyűjtőedényben, vagy többlethulladék esetén az e célra szolgáló a Közszolgáltató emblémájával ellátott műanyag zsákban köteles kihelyezni.”

**2. §**

A Rendelet 8. §-a helyébe a következő rendelkezés lép:

**„8. §**

(1) A természetes személy ingatlanhasználó – részére történő közvetlen számlázás esetén - legalább 30 nappal a kívánt időpont előtt írásban kérheti a Közszolgáltatótól a hulladékkezelési közszolgáltatás szünetelését távolléte idejére, ha legalább 90 napig megszakítás nélkül nem tartózkodik lakóingatlanán, és ez idő alatt az ingatlanban senki sem lakik. Ezen feltétel teljesülését az ingatlanhasználó utólag – nullás, vagy csak alapdíjat tartalmazó, a szüneteltetés időpontjára vonatkozó közmű számlával (kivéve gáz) - igazolni köteles az időszakot követő 90 napon belül. Utóbbi hiányában a természetes személy ingatlanhasználó a díj megfizetésére kötelezett. Szüneteltetni csak hiánytalanul kitöltött, aláírt Hulladékelszállítási Közüzemi Megállapodás megléte esetén lehetséges. A szüneteltetés megkezdése előtt, illetve időtartama alatt az ingatlanhasználónak nem lehet 180 napot meghaladó lejárt tartozása. A természetes személy ingatlanhasználó köteles a szüneteltetés időpontját megelőző utolsó ürítés után a tárgyévre biztosított edényazonosító matricát a Közszolgáltató ügyfélszolgálatára haladéktalanul eljuttatni.

(2) Ha a szünetelés (1) bekezdés szerinti feltételeiben változás következik be, az ingatlanhasználó ezt írásban, haladéktalanul köteles a Közszolgáltatónak bejelenteni. Ezt követően a Közszolgáltató az ismételten igénybevett gyűjtőedény azonosításához edényazonosító matricát biztosít.

(3) A szüneteltetés idejére kizárólag alapdíj fizetési kötelezettség terheli a természetes személy ingatlanhasználót.

(4) Amennyiben a természetes személy ingatlanhasználó a szüneteltetés időtartamát nem tudja nullás, vagy csak alapdíjat tartalmazó közmű számlával igazolni, abban az esetben a Koordináló Szerv jogosult arra az időszakra a ki nem számlázott ürítési díjat a természetes személy ingatlanhasználó részére kiszámlázni.”

**3. §**

A Rendelet 9. § (1) bekezdése a következő j) ponttal egészül ki:

(… Az ingatlanhasználó köteles…)

„j) a Közszolgáltató által biztosított edényazonosító matricát a vegyes hulladékok gyűjtéséhez általa igénybevett szabványos gyűjtőedény oldalára legkésőbb a tárgyévet megelőző év december 31. napjáig felhelyezni.”

**4. §**

A Képviselő-testület a Rendelet 9. § (3) bekezdését hatályon kívül helyezi.

**5. §**

A Rendelet 9. §-a a következő (5) bekezdéssel egészül ki:

„(5) Az ingatlan tulajdonjogában (használatában) bekövetkezett változás esetén mindkét érintett fél (korábbi és az új kötelezett) köteles a Közszolgáltatónak az adás-vételi szerződés keltétől számított 8 napon belül bejelenteni, hogy mely időponttól, ki válik a közszolgáltatás igénybevételére kötelezetté. A határidőn túli bejelentés esetén a korábbi kötelezett felel a szolgáltatással összefüggő díj megfizetéséért. A bejelentésben meg kell jelölnie az ingatlanon keletkező rendszeres háztartási hulladék becsült mennyiségéhez igazodó edény űrméretét, valamint a közszolgáltatást új igénybevevőjének nevét, lakcímét, születési helyét, és anyja nevét.”

**6. §**

A Rendelet 10. § (3) bekezdése helyébe a következő rendelkezés lép:

„(3) A hulladék rendszeres begyűjtését a Közszolgáltató a szállítási napokon 500 óra és 2000 óra között köteles elvégezni.”

**7. §**

A Rendelet 10. § (5) bekezdése a következő e) ponttal egészül ki:

(…A Közszolgáltató akkor tagadhatja meg a hulladék begyűjtését, ha …)

„e) a vegyes hulladékok gyűjtéséhez használt, szabványos gyűjtőedény nincs a Közszolgáltató által biztosított, a tárgyévre vonatkozó, edényméretnek megfelelő edényazonosító matricával ellátva.”

**8. §**

A Rendelet 12. § (12) bekezdése helyébe a következő rendelkezés lép:

„(12) Az elkülönítetten (szelektív) gyűjtött hulladékok gyűjtésére szolgáló gyűjtőzsákot a szállítás napján kell kihelyezni a közterületre reggel 500 óráig.”

**9. §**

A Rendelet 12/A. § (3) bekezdése helyébe a következő rendelkezés lép:

„(3) A Közszolgáltató biztosítja a természetes személy ingatlanhasználók részére a zöldhulladék gyűjtését az alábbiak szerint:

a) Január hónapban két alkalommal a karácsonyi fenyőfák gyűjtését házhoz menő gyűjtési rendszerben. A fenyőfákat a karácsonyfadíszektől, szaloncukor papírtól és karácsonyfa tartótól megtisztított állapotban kell kihelyezni

b) Az ingatlanhasználók számára a zöldhulladékok hulladékudvarban történő átvételét az Országos Hulladékgazdálkodási Közszolgáltatási Tervben foglaltaknak megfelelően.”

**10. §**

A Képviselő-testület a Rendelet 12/A. § (4-14) bekezdéseit hatályon kívül helyezi.

**11. §**

E rendelet 2020. január 1. napján lép hatályba.

Eszteregnye, 2019. november

|  |  |
| --- | --- |
| **Kele Lajos Attila** | **Szalai-Gaál Mónika** |
| **polgármester** | **jegyző** |

Záradék:

A rendeletet kihirdetésre került: 2019.

|  |
| --- |
| **Szalai-Gaál Mónika** |
| **jegyző** |